Martin Pekár

Prof. PaedDr. Martin Pekár, PhD. (* 1975, Prešov) je slovenský historik a univerzitný pedagóg. Vo svojom výskume sa zameriava na politické dejiny Slovenska v prvej polovici 20. storočia, predovšetkým obdobie Slovenskej republiky 19391945, problematiku národnostných menšín na Slovensku v 20. storočí, na regionálne dejiny východného Slovenska, dejiny holokaustu, sociálne a urbánne dejiny. Venuje sa tiež otázkam kvality vzdelávania o ľudskej minulosti a digitálnej transformácii v oblasti kultúrneho dedičstva.

Od roku 2011 pôsobí na Katedre histórie Filozofickej fakulty Univerzity Pavla Jozefa Šafárika v Košiciach, od roku 2012 ako vedúci katedry. V rokoch 2019 - 2023 zastával na UPJŠ funkciu prorektora pre vysokoškolské vzdelávanie, akademické tradície a obrady. 

 Štúdium 
V rokoch 19941999 absolvoval magisterské štúdium na Filozofickej fakulte Univerzity Pavla Jozefa Šafárika v Prešove (od roku 1997 súčasť Prešovskej univerzity v Prešove) v odbore učiteľstvo všeobecnovzdelávacích predmetov filozofiadejepis. V rokoch 19992004 pokračoval v doktorandskom štúdiu (PhD.) v odbore slovenské dejiny na Filozofickej fakulte Prešovskej univerzity v Prešove (FF PU). V roku 2001 vykonal rigorózne skúšky na Fakulte humanitných a prírodných vied Prešovskej univerzity (FHPV PU) a získal titul doktora pedagogiky v odbore dejepis. V roku 2009 mu bol po úspešnej habilitácii na FF PU udelený titul docenta v odbore história. V roku 2018 ho prezident republiky vymenoval za profesora v odbore Slovenské dejiny.

 Profesijná kariéra 
Od roku 1999 pôsobil na Katedre dejín na Fakulte humanitných a prírodných vied Prešovskej univerzity. Tu v roku 2001 začal vydávať Ročenku Katedry dejín FHPV PU, ktorá sa pretransformovala na časopis Annales historici Presovienses (20052011 predseda redakčnej rady). Od roku 2004 pôsobil na Filozofickej fakulte PU. V rokoch 20052010 bol zástupcom riaditeľa Inštitútu histórie FF PU a do roku 2011 zároveň aj vedúcim Katedry novovekých a najnovších všeobecných dejín Inštitútu histórie FF PU. 

Od roku 2011 pôsobí na Katedre histórie Filozofickej fakulty Univerzity Pavla Jozefa Šafárika v Košiciach a od roku 2012 je jej vedúcim. Na Katedre histórie FF UPJŠ založil časopis Mesto a dejiny (The City and History) orientovaný na urbánnu históriu, ktorý je registrovaný v databázach SCOPUS a Web of Science. 

Bol členom výboru Slovenskej historickej spoločnosti pri Slovenskej akadémii vied v Bratislave (20112018) (zakladateľ a prvý predseda Sekcie pre vysokoškolské vzdelávanie a odborovú didaktiku v rokoch 20162018), Slovenského národného komitétu historikov (2016 - 2022), Spišského dejepisného spolku, redakčnej rady časopisov Pamäť národa (20072014, vydáva Ústav pamäti národa), Studia historica Nitriensia (Nitra), Dejiny (Prešov), Acta historica Neosoliensia (Banská Bystrica), Historická revue (Bratislava), Východočeské listy historické (Hradec Králové, Česko, do roku 2018), Urbánní studie (Praha, Česko), Ciudades (Valladolid, Španielsko), Historical Studies on Central Europe (Budapešť, Maďarsko), Eruditio - Educatio (Komárno). Je členom Česko-nemeckej a Slovensko-nemeckej komisie historikov (od roku 2013), Vedeckej rady UPJŠ (2019 - 2023), Vedeckej rady FF UPJŠ, Vedeckej rady FF KU v Ružomberku, Vedeckej rady Múzea Slovenského národného povstania, Vedeckej rady Vojenského historického ústavu a predsedom Vedeckej rady EDUAWEN EUROPE. V roku 2015 ho poslanci Národnej rady Slovenskej republiky zvolili za člena Správnej rady Ústavu pamäti národa (funkčné obdobie 2015 - 2021). Opakovane bol za člena Správnej rady ÚPN zvolený v roku 2025. Od roku 2019 je členom dvoch hodnotiacich panelov ERC (Proof of Concept, Starting Grants). 

Pod jeho vedením získala v roku 2016 Univerzita Pavla Jozefa Šafárika v Košiciach prestížny projekt z programu Horizont 2020 v priorite Excelentná veda, Akcia Maria Sklodowska-Curie. Ďalšími príjemcami projektu Dejiny európskeho urbanizmu v 20. storočí (www.urbanhist.eu) pod vedením Bauhaus-Universität Weimar sú spoločne s UPJŠ vysokoškolské pracoviská zo Španielska a Švédska. Projekt s celkovým rozpočtom 3,7 miliona eur bol implementovaný v rokoch 2016 - 2021.

V roku 2023 sa tím UPJŠ pod jeho vedením podieľal na príprave prestížneho projektu v programe DIGITAL. Implementácia projektu EURopean Inclusive education for Digital society, social Innovation and global CitizEnship (www.euridice.eu) s celkovým rozpočtom 9,6 milióna eur bude pod vedením Vrije Universiteit Amsterdam prebiehať v rokoch 2024 - 2027.  

 Dielo (výber) 
 Monografie, editorstvo 

WELCH GUERRA, Max - ABARKAN, Abdellah - CASTRILLO ROMÓN, María A. - PEKÁR, Martin (eds.). European Planning History in the 20th Century : A Continent of Urban Planning. New York; London : Routledge, 2023. 282 p.
PEKÁR, Martin. Príbeh Juraja Szánta : Rozhovor o záchrancoch a obeti. Košice : Univerzita Pavla Jozefa Šafárika v Košiciach, 2018. ISBN 978-80-8152-583-4



 PEKÁR, Martin; HREHOR, Henrich (eds.). Transformation of Central European Cities in Historical Development (Košice, Kraków, Miskolc, Opava) : From the Middle Ages to the End of the 18th Century [elektronický zdroj] Košice : Univerzita Pavla Jozefa Šafárika v Košiciach, 2013, 159 s., ISBN 9788081520075
Stadt und Krieg im 20. Jahrhundert : Neue Perspektiven auf Deutschland und Ostmitteleuropa. Hrsg. Christoph Cornelißen, Václav Petrbok, Martin Pekár. Essen : Klartext Verlag, 2019. 363 s., ISBN 9783837521139
Cena víťazstva : odvlečenie obyvateľov z územia Československa, Maďarska a Poľska do Sovietskeho zväzu v rokoch 1944-1945. Eds. Martin Pekár, Attila Simon, Zuzana Tokárová. Šamorín : Forum inštitút pre výskum menšín, 2017, 124 s., ISBN 9788089249930
Pamätná kniha mesta Prešova. Diel III. (1938 - 1941). Eds. Marcela Domenová, Martin Pekár. Prešov : Štátna vedecká knižnica v Prešove, 2011, 536 s., ISBN 9788085734942
FOGELOVÁ, Patrícia - PEKÁR, Martin. Disciplinované mesto. Košice : ŠafárikPress, 2021. 198 s. 

 Kapitoly v monografiách, štúdie 





 PEKÁR, Martin. Niekoľko poznámok k stavu a aktuálnym problémom výskumu regionálnych dejín. Historický časopis, ISSN 0018-2575, Roč. 55, č. 1 (2007), s. 96-103
 PEKÁR, Martin. Politics and Public Space in Slovakia between 1938 and 1945: The example of Prešov. Cities in Europe, Cities in the world - 12th International Conference on Urban History : Portugal, Lisbon, 3-6 September 2014 [elektronický zdroj], Weimar : Bauhaus-Institut für Geschichte und Theorie der Architektur und Planung, 2015, ISBN urn:nbn:de:gbv:wim2-20150323-23746, S. 1-13, online
 PEKÁR, Martin - SCHVARC, Michal. Szlovákia keleti határának kérdése 1938-1939 fordulóján a kárpátaljai autonómia és Cseh-Szlovákia felbomlásának kontextusában. In: Kárpáti Ukrajna - Vereckétől Husztig. Pozsony : Kalligram Kiadó, 2014, ISBN 9788081018480, S. 155-172.
 PEKÁR, Martin. Štátna ideológia a jej vplyv na charakter režimu. In: Slovenský štát 1939-1945: predstavy a realita. Bratislava : Historický ústav SAV, 2014, ISBN 9788089396320, S. 137-152.
PEKÁR, Martin - REGINÁČOVÁ, Nikola. Between demography and politics: changing perceptions of nationality of the Slovak population in censuses 1869 – 1930. In: Romanian Journal of Population Studies, ISSN 1843-5998, Vol. 10, no. 2 (2016), s. 57-70.
PEKÁR, Martin. Historik medzi mlynskými kameňmi (analýza aktuálnych kritérií hodnotenia kvality výstupov vysokoškolského výskumu v oblasti historických vied na Slovensku a ich praktické dôsledky). In: Historický časopis, ISSN 0018-2575, Roč. 64, č. 4 (2016), s. 683-698.
PEKÁR, Martin. Replacement of Municipal Political Elite as a Tool for Seizing Power and Consolidating an Authoritarian Regime in Slovakia 1938-1940. In: The City and History. ISSN 1339-0163. Vol. 9, No. 1 (2020), pp. 93-111. 

 Učebnice a učebné texty 
 PEKÁR, Martin. Dejiny Slovenska 1918 - 1945. Košice : UPJŠ. 198 s.
 PEKÁR, Martin. Komentované pramene k dejinám Slovenska 1939 - 1945. Košice : UPJŠ. 112 s.


 Ocenenia 
 2007 – cena dekana Filozofickej fakulty Prešovskej univerzity v Prešove (za monografiu Východné Slovensko 1939 – 1945)
 2017 – cena dekanky Filozofickej fakulty Univerzity Pavla Jozefa Šafárika v Košiciach

 Referencie 

 Externé odkazy 
 Martin Pekár v registri Univerzity Pavla Jozefa Šafárika v Košiciach
 Martin Pekár v profile Prešovskej univerzity v Prešove (PDF online)
 Martin Pekár na Academia.edu 

Kategória:Osobnosti z Prešova
Kategória:Slovenskí historici
Kategória:Slovenskí pedagógovia
Kategória:Absolventi Filozofickej fakulty Prešovskej univerzity v Prešove
Kategória:Vyučujúci na Filozofickej fakulte Univerzity Pavla Jozefa Šafárika v Košiciach